CELEX: 62009CN0158
Language: et
Date: 2009-05-07 00:00:00
Title: Kohtuasi C-158/09: 7. mail 2009 esitatud hagi — Euroopa Ühenduste Komisjon versus Hispaania Kuningriik

1.8.2009   
            
            
               ET
            
            
               Euroopa Liidu Teataja
            
            
               C 180/26
            
         7. mail 2009 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-158/09)
   2009/C 180/45
   Kohtumenetluse keel: hispaania
   
      Pooled
   
   
      Hageja: Euroopa Ühenduste Komisjon (esindajad: I. Martinez del Peral Cagigal ja M. van Beek)
   
      Kostja: Hispaania Kuningriik
   
      Hageja nõuded
   
   
               —
            
            
               Tuvastada, et kuna Hispaania Kuningriik ei ole vastu võtnud kõiki vajalikke õigus- ja haldusnorme, et järgida direktiivi 2003/88/EÜ (1) seoses riigiasutuste mittetsiviiltöötajatega, siis on Hispaania Kuningriik rikkunud kohustusi, mis tulenevad direktiivi 2003/88/EÜ artikli 1 lõikest 3 ja direktiivi 93/104/EÜ (2) artikli 18 punktist a, mille kehtivuse säilitas direktiivi 2003/88/EÜ artikli 27 lõige 1, mida tuleb lugeda koostoimes selle sama direktiivi I lisa B osaga.
            
         
               —
            
            
               Mõista kohtukulud välja Hispaania Kuningriigilt.
            
         
      Väited ja peamised argumendid
   
   Direktiivi 2003/88/EÜ eesmärk on kehtestada turvalisust ja tervist käsitlevad miinimumnõuded tööaja korralduse valdkonnas. Kodifitseeriva direktiivina asendas see direktiivi 93/104/EÜ, ilma et see piiraks liikmesriikide kohustusi ülevõtmistähtaegade suhtes.
   Direktiivi 2003/88/EÜ ülevõtmismeetmed, millest Hispaania ametivõimud komisjoni teavitasid, ei sisalda õigus- ja haldusnorme, mis on vajalikud, et järgida direktiivi seoses riigiasutuste mittetsiviiltöötajatega.
   Direktiivi 2003/88/EÜ artikli 1 lõige 3 sätestab, et direktiivi kohaldatakse nii avaliku kui erasektori kõigi tegevusalade suhtes direktiivi 89/391/EMÜ (3) artikli 2 tähenduses, mis sisaldab teatud erandeid, mis tulenevad avaliku teenistuse, nagu näiteks relvajõudude või politsei, või teatava kodanikukaitseteenistuse tegevuse eripäradest. Vastavalt Euroopa Kohtu praktikale ei põhine kriteerium, mida ühenduse seadusandja direktiivi 89/391/EMÜ kohaldamisala määratlemiseks kasutas, asjaolule, et töötajad kuuluvad direktiivi artiklis 2 nimetatud sektoritesse, mida käsitletakse kogumis, vaid see põhineb üksnes selliste eriülesannete spetsiifilisele laadile, mida töötajad nimetatud sektorites täidavad.
   Seega leiab hageja, et kahtlemata kohaldatakse direktiivi 2003/88/EMÜ riigiasutuste mittetsiviiltöötajate suhtes ja selle raames Guardia Civili suhtes, mistõttu kujutab ülevõtmismeetmete puudumine selles sektoris endast nimetatud direktiivi rikkumist.
   
      (1)  Euroopa Parlamendi ja nõukogu 4. novembri 2003. aasta direktiiv tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381).
   
      (2)  Nõukogu 23. novembri 1993. aasta direktiiv, mis käsitleb tööaja korralduse teatavaid aspekte (EÜT L 307, lk 18; ELT eriväljaanne 05/02, lk 197).
   
      (3)  Nõukogu 12. juuni 1989. aasta direktiiv töötajate töötervishoiu ja tööohutuse parandamist soodustavate meetmete kehtestamise kohta (EÜT L 183, lk 1; ELT eriväljaanne 05/01, lk 349).